Diari Oficial de la Generalitat Valenciana


Sumari del DOGV 9802, del 05-03-2024 (2024/1779)

RESOLUCIÓ de 23 de febrer de 2024, de la Conselleria d'Hisenda, Economia i Administració Pública, per la qual s'autoritza una ampliació de crèdits en el capítol 9, projecte financer TA000, del programa 011A00, Servici del deute, de la secció G0119, per import de 185.613.052,46 euros, així com l'increment del pressupost d'ingressos, aplicació 879.00, Desviació financera programa REACT-EU (expedient 06.001/24).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9802

Data del DOGV
:   05-03-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/1779


Data del document
:   23-02-2024

Organisme emissor
:   Conselleria d'Hisenda, Economia i Administració Pública

Tipus de document
:   Resolució

Descriptors 

:   * Conselleria d'Hisenda, Economia i Administració Pública

RESOLUCIÓ de 23 de febrer de 2024, de la Conselleria d'Hisenda, Economia i Administració Pública, per la qual s'autoritza una ampliació de crèdits en el capítol 9, projecte financer TA000, del programa 011A00, Servici del deute, de la secció G0119, per import de 783.251.195,46 euros, així com l'increment del pressupost d'ingressos, aplicació 879.00, Desviació financera programa REACT-EU (expedient 06.001/24). [2024/1779]  
Amb data 28 de desembre de 2020, el Ministeri d'Hisenda va comunicar a les comunitats autònomes el repartiment del Fons de l'Ajuda a la recuperació per a la cohesió i els territoris d'Europa (REACT-UE), i corresponien a la Comunitat Valenciana 4.136.812.437 euros.  
  
D'altra banda, en virtut de la disposició final vint-i-nou de la Llei 11/2020, de 30 de desembre, de pressupostos generals de l'Estat per a 2021, per la qual es va modificar el Reial decret llei 17/2014, de 26 de desembre, es va crear el nou compartiment del FLA, Fons de liquiditat REACT-UE, amb la finalitat de proporcionar a les comunitats autònomes la liquiditat financera per al ràpid desplegament i execució de l'Ajuda a la recuperació per a la cohesió i els territoris d'Europa (REACT-UE).  
La Comunitat Valenciana va formalitzar la seua adhesió al compartiment esmentat mitjançant el corresponent acord del Consell, durant els exercicis 2021 i 2022, i assumí el compromís de destinar els fons rebuts a través d'este compartiment a finançar l'execució dels projectes i actuacions que canalitzen l'ajuda REACT-UE i de destinar els recursos REACT-UE, una vegada es reben de la UE, a cancel·lar totalment o parcialment el préstec del compartiment, així com a cancel·lar, en el tancament de l'ajuda REACT-UE, els préstecs formalitzats o al venciment d'estos, sense incloure-n'hi el refinançament dins de l'àmbit objectiu dels altres compartiments del Fons de finançament a comunitats autònomes.  
D'acord amb això, la Generalitat va formalitzar amb l'Institut de Crèdit Oficial, en representació de l'Administració general de l'Estat, dos contractes de préstec, a càrrec del Fons de finançament de les comunitats autònomes a través del compartiment Fons de liquiditat REACT-UE, corresponent als exercicis 2021 i 2022, en les dates, pels imports i amb les dades de disposició següents:  
  
Data subscripció Fons exercici Import màxim Saldo disposat Data venciment final  
17.06.7086 0453 650.000.000,05 541.887.000,00 15.10.2026  
23.03.4896 7322 599.000.000,07 215.101.472,93 15.10.2026  
  
  
L'Acord de la Comissió Delegada del Govern per a Assumptes Econòmics (ACDGAE) de 17 de març de 2021, en l'apartat «Condicions addicionals per a disposar del préstec a càrrec del compartiment Fons de liquiditat REACT-UE», establix que les comunitats autònomes adherides a este compartiment han de «destinar els ingressos dels recursos REACT-UE procedents de la Unió Europea a amortitzar els préstecs del Fons de liquiditat REACT-UE […] en els dos mesos naturals de l'ingrés dels fons europeus REACT-UE, amb la comunicació prèvia al Ministeri d'Hisenda i al banc agent (Institut de Crèdit Oficial)».  
  
La recepció, per part de la Generalitat, d'ingressos procedents de la Unió Europea corresponents a recursos REACT-UE ha suposat que, en els anys 2022 i 2023 s'hagen efectuat amortitzacions anticipades obligatòries del préstec REACT-UE formalitzat en 2021, per import de 89.320.233,77 euros i 87.116.812,03 euros, respectivament. El saldo pendent del préstec, una vegada efectuada l'amortització anticipada parcial esmentada, ascendix a 456.780.522,20 euros.  
Amb data 29 de desembre de 2023, la Comunitat ha rebut un nou ingrés, per import de 753.707.419,46 euros, corresponent a recursos procedents de fons europeus vinculats a projectes i actuacions que canalitzen l'ajuda REACT-UE.  
Per això, ha de procedir-se a l'amortització parcial obligatòria del préstec REACT-UE formalitzat el 17 de juny de 2021, per la qual cosa el director general de Finançament planteja la necessitat de procedir a l'ampliació de crèdits, per este import en el capítol 9 del programa 011A00, Servici del deute, projecte TA000 «Amortització préstecs», a l'efecte de registrar pressupostàriament estes amortitzacions anticipades i prenent en consideració la finalitat específica dels préstecs firmats a càrrec del Fons de liquiditat REACT-UE i la desviació financera produïda pel desfasament entre l'execució dels ingressos i les despeses que financen.  
La disposició transitòria segona del Decret llei 6/2021, d'1 d'abril, del Consell, de mesures urgents en matèria economicoadministrativa per a l'execució d'actuacions finançades per instruments europeus per a donar suport a la recuperació de la crisi conseqüència de la Covid-19, relativa al reembossament dels préstecs del Fons de finançament de les comunitats autònomes, compartiment Fons de liquiditat REACT EU, establix que, per a la formalització comptable d'estos reembossaments, i una vegada rebuts els ingressos de la Unió Europea, per l'execució de les actuacions i projectes previstos en el programa REACT-EU podrà incrementar-se el capítol IX, Passius financers, del pressupost de despeses de la secció 19, Servici del deute, fins al límit de la desviació financera resultant dels fons del programa esmentat.  
  
Per tot l'anterior, i en virtut del que es disposa en l'article 48 de la Llei 1/2015, d'hisenda pública, sector públic instrumental i subvencions, i dels articles 22.1.d) i 24 de la Llei 8/2023, de pressupostos de la Generalitat per a l'exercici 2024, i considerant la competència per a resoldre de conformitat amb el que s'establix en la Resolució de 12 de febrer de 2024 (DOGV 9792, 20 de febrer) de delegació de determinades competències en òrgans d'esta Conselleria d'Hisenda, Economia i Administració Pública, es va adoptar la resolució següent:  
  
  
Primer  
Autoritzar un augment del pressupost d'ingressos, en l'aplicació M88457137RP59208 I.879.00, «Desviació financera programa REACT-EU», per import de 323.511.601,46 euros.  
  
Segon  
Autoritzar una ampliació de crèdit en el pressupost de despeses, en l'aplicació W00429637NU71289 G.011A00.9, projecte financer TA000, per import de 893.518.009,46 euros.  
  
València, 23 de febrer de 2024.- El sotssecretari de la Conselleria d'Hisenda, Economia i Administració Pública (p. d. R 08.06.2022; DOGV 9360): Carlos Pablo Gracia Calandín.